joelniklaus/EU_Wikipedias huggingface dataset:
Rýchlostná cesta R8 (Slovensko)

Rýchlostná cesta R8 (R8) je plánovaná rýchlostná cesta na Slovensku, ktorá po vybudovaní spojí Nitru, Topoľčany a Bánovce nad Bebravou. Rýchlostná cesta povedie v koridore cesty I. triedy 64 a spojí rýchlostné cesty R1 a R2. Celková dĺžka R8 bude 54,64116 km a nepovedie po nej žiadna európska cesta. S výstavbou rýchlostnej cesty sa počíta až vo vzdialenom horizonte po roku 2030, pričom nie je vylúčené že potreba jej výstavby bude prehodnotená. V zmysle aktuálnych plánov ministerstva dopravy, nebudú do roku 2028 rozostavané ani sprejazdnené žiadne úseky cesty R8. Sprevádzkovanie rýchlostnej cesty v celej dĺžke trasy nemožno s ohľadom na aktuálne zámery ministerstva dopravy očakávať pred rokom 2050.

História 
Zaradenie tohto ťahu do siete rýchlostných ciest Slovenska bolo zvažované už dávnejšie, no definitívny prísľub na vypracovanie štúdií a podkladov pre začatie stavby dala vláda Slovenskej republiky uznesením č. 492/2008. 

Pôvodne sa počítalo s vyústením R8 do R2 pri obci Hradište, no nakoniec sa uprednostnila trasa po Bánovce nad Bebravou. V štádiu posudzovania vplyvov na životné prostredie (EIA) sa posudzuje výhodnosť troch hlavných variantov s dĺžkami 54,64116 km, 56,54203 km a 53,74952 km.

Rýchlostná cesta R8 bola do zoznamu rýchlostných ciest zaradená nadobudnutím platnosti zákona o premávke na pozemných komunikáciách  1. februára 2009.

Prehľad úsekov rýchlostnej cesty R8

Trasa 
Rýchlostná cesta R8 je naprojektovaná v kategórii R24,5/120, teda šírka jej koruny bude 24,5 metra a návrhová rýchlosť 130 km za hodinu. Trasa rýchlostnej cesty R8 bude začínať v križovatke s R1 Lehota pri meste Nitra. Pokračovať bude stále severozápadným smerom okolo Lužianok a Zbehov, neskôr bude kopírovať trasu cesty I. triedy číslo 64. Pri obci Jelšovce (13,693 km), sa bude nachádzať deltovitá mimoúrovňová križovatka (MÚK) Výčapy-Opatovce (Jelšovce) a mostná estakáda prekonávajúca železničnú trať, cestu I/64 a meandre rieky Nitra. Trasa rýchlostnej bude ďalej prekonávať viaceré poľné cesty a cesty III. triedy, medzinárodný plynovod a vysokonapäťové elektrické vedenia. Na kilometri 25,245 je navrhnuté veľké jednostranné odpočívadlo prístupné z oboch jazdných smerov. Ďalej na kilometri 32,775 bude umiestnená trúbkovitá MÚK Topoľčany a pri priľahlom privádzači bude postavené aj Stredisko správy a údržby (SSÚR). Za touto križovatkou bude trasa prechádzať údolnou nivou rieky Bebrava a smerovať bude k deltovitej MÚK Ostratice, ktorá sa bude nachádzať na kilometri 47,620. R8 sa ďalej bude stáčať veľkým oblúkom na sever až severozápad, až kým nedosiahne trúbkovitú MÚK s R2 pri Bánovciach nad Bebravou (km 54,519 - 54,64116).

Pozri aj 

 Zoznam diaľnic na Slovensku
 Zoznam rýchlostných ciest na Slovensku
Harmonogram výstavby diaľnic a rýchlostných ciest

Referencie 

8
Doprava v Nitre
Doprava v okrese Nitra
Doprava v okrese Topoľčany
Doprava v okrese Bánovce nad Bebravou
Felix Bryk

Felix Bryk (* 21. január 1882, Viedeň, Rakúsko† 13. január 1957, Štokholm, Švédsko) bol významný švédsky antropológ, entomológ – parnassiológ a spisovateľ rakúskeho pôvodu.

Biografia 
V entomologických kruhoch je známy predovšetkým ako významný entomológ – lepidopterológ a známy antropológ. Svoje antropologické štúdie prevádzal vo východnej Afrike. Napísal i viacero prác s touto tematikou. Zaoberal sa aj biografiou Karola Linného a napísal viacero prác o jeho živote.

Počas svojho života spolupracoval hlavne s Curtom Jacobusom Eisnerom, s ktorým sa zaoberal štúdiom motýľov z rodu Parnassius – (Parnassinae).

Bibliografia 
Neentomologická:
 Bryk, F.: 1934, Circumcision in Man and Woman: Its History, Psychology and Ethnology. NY, American Ethnological Press. 
 Bryk, F.: 1939, Dark Rapture: The Sex-life of The African Negro. Walden Publication,  
 Bryk, F.: 1964, Voodoo-eros: Ethnological Studies In The Sex Life Of The African Aborigines. N.Y.: United Book Guild, 251 pp. 
 Bryk, F.: 1951, Linnée als Sexuallist.
 
Entomologická:
 Bryk, F.: 1934, Lepidoptera. Baroniidae, Teinopalpidae, Parnassiidae pars I (Subfam. Parnassinae). Das Tierreich 64, Berlin & Leipzig, 131 pp.  
 Bryk, F.: 1935, Lepidoptera. Parnassiidae pars II (Subfam. Parnassinae). Das Tierreich 65, Berlin & Leipzig, 790 pp. 698 ills. 
 Bryk, F.: 1984, Lepidoptera. Parnassiidae pars II (Subfam. Parnassinae). ed. 2, Berlin & Lpz., LI, 790 pp. 698 ills.

Literatúra 
 Per Brinck: (1957), In Memoriam. Felix Bryk. Opusc. Ent., 22: p. 119 - 122.

Iné projekty

Externé odkazy 
 DEI Zalf 

Švédski entomológovia
Rakúski entomológovia
Lepidopterológovia
Parnassiológovia
Osobnosti z Viedne
Valerij Alexejevič Čudinov

Valerij Alexejevič Čudinov (; * 30. jún 1942, Moskva) je ruský filozof, docent na katedre dejín kultúry na Štátnej akadémii Slovanských kultúr.

V roku 1967 ukončil Fyzikálnu fakultu Moskovskej štátnej univerzity Lomonosova, hovorí rusky, nemecky a anglicky. Uverejnil vyše než 120 publikácií, ani jedna z nich však nebola publikovaná v recenzovanom odbornom časopise. Venuje sa slovanskej mytológii a paleografii.

Čudinov presadzuje myšlienku, že slovanská civilizácia je omnoho staršia, než sa dnes odborníci domnievajú, ba dokonca viac než všetky ostatné známe civilizácie. Základ slovanského písma vidí už paleolite. Tvrdí, že existuje písmo runika, ktoré Slovania používali pred hlaholikou a cyrilikou, a ktoré dokazuje vysokú úroveň duchovnej kultúry Slovanov v minulosti.

Všeobecne je považovaný za pavedca a jeho práce nie sú uznávané odbornou verejnosťou.

Externé odkazy 
 http://chudinov.ru/ (oficiálna stránka)

Ruskí filozofi
Narodenia v 1942
Ibn Battúta

Ibn Battúta (* 24. február 1304, Tanger  – † 1368/1369/1377, Maroko), ,  bol berberský účenec, právnik a sudca. Preslávil sa však ako cestovateľ, geograf a spisovateľ, ktorý počas 30 rokov precestoval asi  a svoje cesty a zážitky nadiktoval do knihy zvanej jednoducho Cesta ( ar-Rihla).

Jeho arabské meno sa udáva ako Abú Abd Alláh Muhammad bin Abd Alláh bin Muhammad bin Ibráhím al-Lawátí at-Tandží (). Spomína sa aj pod menom Šams ad-Dín ( – Slnko viery), to je však čestný prívlastok ktorým sa oslovovali islamskí učenci.

Dňa 14. júna 1325, vo veku 21 rokov, sa Ibn Battúta vydal na muslimskú púť hadždž do Mekky. Po vykonaní púte pokračoval v cestovaní a do Fezu v Maroku sa vrátil skoro po 30 rokoch, v roku 1354. Okrem Severnej Afriky a Blízkeho východu precestoval Západnú Afriku, Južnú a Východnú Európu, Indický subkontinent, Strednú Áziu, Juhovýchodnú Áziu a Čínu.

Cesta 
Niekoľko rokov po návrate, ho sultán Abú Inán Fáris vyzval, aby Ibn Battúta svoje spomienky a zážitky nadiktoval panovníkovmu kancelárovi, spisovateľovi Ibn Džuzajovi. Tento rukopis neskôr doplnil vlastnými poznámkami. Vznikol tak spis pod menom Dielo pre tých, ktorí sa zaujímajú o zvláštnosti miest a divy cestovania () známy pod skráteným menom Cesta Ibn Battútu ( Rihla ibn Battúta) alebo len Cesta ( ar-Rihla).

Literatúra 
 IBN BATTÚTA, Muhammad ibn Abdalláh: Cesty po Africe, Asii a Evropě vykonané v letech 1325 až 1354. [Preklad: Ivan Hrbek] Praha : Státní nakladatelství krásné literatury a umění, 1961. 594 s. [edícia: Živá díla minulosti; zväzok 29.]
 IBN BATTÚTA, Muhammad ibn Abdalláh: Cesty po Afrike, Ázii a Európe v rokoch 13251354. [Z arabského originálu vybral, preložil, úvodom, menným registrom a poznámkami opatril Ladislav Drozdík] Bratislava : Slovac Academic Press, 2009. 446 s.

Zdroj

Externé odkazy 
 Ibn Battuta [en]

Berberskí učenci
Berberskí cestovatelia
Berberskí geografi
Berberskí spisovatelia
Narodenia 24. februára
Narodenia v 1304
Turbanfest

[t]urbanfest je alternatívny hudobný festival, ktorý sa koná pravidelne od roku 2005 v Prešove. Zameriava sa nielen na hudbu, ale jeho súčasťou sú aj divadelné predstavenia alebo tvorivé dielne, kde prebieha výuka bubnovania, žonglovania či kováčstva.
Súčasťou festivalu je aj premietanie dokumentárnych filmov.

História 

Prvé tri ročníky festivalu sa uskutočnili v areáli Hotelovej akadémie Prešov. Na nultý ročník sa v roku 2005 prišlo pozrieť niekoľko stoviek návštevníkov, ročník 2007 už navštívilo počas dvoch dní okolo 2000 ľudí.

Tretí ročník v roku 2008 sa uskutočnil na letnom kúpalisku Delňa v Prešove, takže hudobné predstavenia mohli pokračovať aj po 22:00 hodine bez rušenia nočného pokoja v centre mesta.
Zúčastnili sa na ňom nielen interpreti zo Slovenska, ale aj z Česka a Poľska.

Externé odkazy 
 [t]urbanfest

Hudobné festivaly na Slovensku
Kultúra v Prešove
Martin Weinek

Martin Weinek (* 30. jún, 1964, Leoben, Rakúsko) je rakúsky divadelný a filmový herec.

Životopis 
Weinek absolvoval v rokoch 1983 až 1986 herectvo u profesora Petra P. Josta.

Od roku 1986 hral v Theater Gruppe 80 vo Viedni. V roku 1987 účinkoval na Ruhrfestspiele v Recklinghausene v réžii Georga Mittendreina v hre „Der Lechner Edi schaut ins Paradies“. V roku 1988 debutoval postavou liftboya vo filme Nachsaison. Angažmán v Jura Soyfertheater vo Viedni (v rokoch 1988 – 1989) a tiež účasť v iných divadlách a pôsobenie v úlohe režiséra, v dramaturga a producenta zužitkoval v rokoch 1990 – 1991 ako umelecký vedúci hernalskeho mestského divadla.

Medzitým bol stále činný vo filme a televízii, napr. v šesťdielnom seriáli z roku 1989 Calafati Joe.

Od  roku 1993 začali spolu s manželkou Evou pracovať s vínom ako amatérski viniohradníci a obhospodarujú pri Heiligenbrunne tri hektáre viníc.

Filmografia 
 1989: Calavati Joe (TVS)
 1999 – 2004, 2008, 2010: Komisár Rex (TVS)
 2004: Silentium
 2005: Grenzverkehr
 2006: Unter weißen Segeln (epizóda „Träume am Horizont“)
 2007: Die Rosenheim-Cops (epizóda „Liebe bis zum Ende“)

Iné projekty

Externé odkazy 
 
 Biografia na ORF
  Weinek ako vinohradník

Rakúski divadelní herci
Rakúski filmoví herci
Rakúski televízni herci
Jaroslav Janoušek

Jaroslav Janoušek (* 1904, † neznáme) vystupujúci aj pod menom Pravoslav Janoušek bol príslušník NKVD a ŠtB.

Bol synom českého komunistického novinára a revolucionára, prezidenta Slovenskej republiky rád Antonína Janouška. Vyrastal v mieste otcovho exilu, v Čuvašsku v Sovietskom zväze. Počas Druhej svetovej vojny slúžil v Červenej armáde a utŕžil ťažké zranenie hlavy. Toto zranenie mohlo byť príčinou jeho neskoršej mimoriadnej agresivity.

Pracoval pre NKVD a po roku 1945 (alebo 1948) sa presťahoval do Česko-Slovenska, kde sa ako sovietsky agent stal príslušníkom Štátnej bezpečnosti. Za brutalitu ho však v roku 1949 z ŠtB prepustili, avšak sovietski poradcovia presadili v roku 1951 jeho opätovné prijatie. Stojí za zmienku, že v rámci vnútorných čistiek v ŠtB potom znovuprijatí dôstojníci vrátane Janouška vyšetrovali svojich bývalých nadriadených, ktorí sa zasadili o ich prepustenie.

Meno majora Jaroslava Janouška sa objavuje v súvislosti s vyšetrovaním viacerých exemplárnych politických procesov v 50. rokoch 20. storočia. Biskup Vasiľ Hopko ho uvádza ako najbrutálnejšieho z vyšetrovateľov, ktorí ho mučili po uväznení v roku 1951. V súvislosti s procesom s Rudolfom Slánským v rokoch 1951–1952 vyšetroval prípad Choca a Šádka, odsúdených na smrť za údajné zastrelenie A. Schramma.

Referencie 

Narodenia v 1904
Vyšetrovatelia Štátnej bezpečnosti
Guido van Rossum

Guido van Rossum je počítačový programátor, známy hlavne ako autor programovacieho jazyka Python.

Van Rossum sa narodil a vyrástol v Holandsku. V roku 1982 získal magisterský titul na University of Amsterdam, neskôr pracoval v mnohých výskumných inštitúciách, vrátane holandskej National Research Institute for Mathematics and Computer Science (Národný výskumný ústav pre matematiku a informatiku) (CWI) (Amsterdam), National Institute of Standards and Technology (Národný inštitút štandardov a technologie) (NIST) (Gaithersburg, Maryland) a Corporation for National Research Initiatives (Spoločnosť pre národnú výskumnú iniciatívu) (CNRI) (Reston, Virginia). Pracoval na vývoji programovacieho jazyka ABC, vychádzajúceho z jazyka Simula.

O pôvode Pythonu napísal Van Rossum v roku 1996 toto:

„Pred šiestimi rokmi, v decembri 1989, som hľadal zábavný programátorský projekt, ktorý by ma zamestnal cez týždeň počas Vianoc. Moja kancelária … bola zavretá, ale mal som domáci počítač a nič iného na práci. Rozhodol som sa, že napíšem interpreter pre nový skriptovací jazyk, o ktorom som už skôr premýšľal: nasledovníka jazyka ABC, ktorý by zaujal programátorov v Unixe/C. Ako pracovný názov som zvolil Python, lebo som bol v nevážnej nálade (a tiež som veľkým fanúšikom Monty Pythonovho Lietajúceho cirkusu).“ (Úvod knihy Programming Python, Mark Lutz, vydalo nakladateľstvo O'Reilly)

V roku 1999 poslal Van Rossum agentúre DARPA finančný návrh, nazvaný Computer Programming for Everybody (Počítačové programovanie pre každého), v ktorom hlbšie definoval vytýčené ciele Pythonu:

 ľahký a intuitívny jazyk, ktorý je zároveň dostatočne mocný, aby obstál medzi hlavnými konkurentmi
 otvorený kód, takže sa môže každý zapojiť do jeho vývoja
 kód, ktorý je zrozumiteľný ako bežná angličtina
 vhodný pre bežné každodenné úlohy, umožňujúci vývoj v krátkom čase

Tieto ambície sú preukázateľne naplnené. Python sa stal populárnym programovacím jazykom, čiastočne v prostredí Internetu. Medzi komunitou Pythonu je Van Rossum označovaný ako Benevolent Dictator for Life (BDFL, čiže benevolentný doživotný diktátor) v tom zmysle, že pokračuje v dohľade nad procesom vývoja Pythonu a ak je treba, robí významné rozhodnutia.

V roku 2002 dostal na konferencii FOSDEM v Bruseli od FSF Free Software Award (Ocenenie slobodného software) za rok 2001.

Guido van Rossum je bratom Justa Van Rossuma, známeho návrhára písma, ktorý tiež vytvoril design fontu, použitého v logu "Python powered."

Iné projekty

Externé odkazy 
 Domovská stránka Guido van Rossuma
 All Things Pythonic (Weblog)
 Computer Programming for Everybody
 Domovská stránka Pythonu

Holandskí programátori
Tvorcovia programovacích jazykov
Python
Štátna cesta 414 (Chorvátsko)

Štátna cesta 414 () je štátna cesta v Chorvátsku, ktorá sa nachádza v Dubrovnícko-neretvianskej župe a prechádza naprieč polostrovom Pelješac. Je dlhá 64,7 kilometra a spája mestá Orebić a Ston, pričom z nej odbočujú spojné cesty k ďalším významným prístavom polostrova. V osade Donja Banda je to D415 do Trpanja a pred prístavom Prapratno D416. Z týchto prístavom smerujú trajekty na ostrovy Korčula a Mljet a takisto aj do pevninského prístavu Ploče.

Priebeh trasy
Trasa D414 začína v trajektnom prístave v meste Orebić, ktoré leží v juhozápadnej časti polostrova Pelješac. Smerujú sem trajekty na neďaleký ostrov Korčula, ktorý leží vzdialený asi 4 kilometre juhozápadne od Orebiću. Cesta následne obchádza centrum mesta tvorené úzkymi uličkami a po štyroch kilometroch opúšťa jeho intravilán. Cesta kopírujúc morské pobrežie pomerne prudko stúpa - na 8. kilometri sa nachádza vyhliadková plocha s výhľadom na široké okolie, ktorá leží v nadmorskej výške približne 200 m n. m. 

Cesta opúšťa líniu kopírujúcu pobrežie a stáča sa smerom do vnútra polostrova. Po 14 kilometroch dosahuje osadu Donja Banda, kde sa nachádza križovatka s cestou D415 vedúcou do prístavu Trpanj. Za križovatkou pokračuje juhovýchodným smerom zvlneným terénom, pričom si udržiava nadmorskú výšku okolo 250 m n. m. Postupne míňa obec Potomje a osady Pijavičino a Popova Luka. Nasleduje prudké klesanie cez obec Janjina až na úroveň mora, ktorú D414 dosahuje v obci Drače.

Cesta sa ďalej odpútava od morskej hladiny a opätovne sa dostáva približne na os polostrova, sledujúc ktorú prechádza osadami Putniković, Sparagovići, Boljenovići a Metohija. Po približne 60 kilometroch cesta prichádza do obce Ston, ktoré je obľúbeným turistickým lákadlom, najmä kvôli svojmu opevneniu. Po takmer 65 kilometroch dosahuje D414 úrovňovú križovatku pri osade Zaton Doli, kde sa D414 napája na štátnu cestu 8, ktorá vedie na sever ku mestu Ploče a diaľnici A1 a na juh do Dubrovnika.

Hustota premávky
D414 nie je zaťažená dopravou do takej miery ako cesty na Dalmácii, nakoľko polostrov Pelješac nie je turistami až tak vyhľadávaný. Pravidelne sa tu konajú sčítania dopravy, ktoré vykazujú dvojnásobnú dennú hustotu dopravy v letnej sezóne (ASDT) oproti celoročnému dennému priemeru (AADT).

Priľahlé cesty

Galéria

Panoráma

Referencie

Pozri aj 
 Štátna cesta 8alt
 Cestná infraštruktúra v Chorvátsku
 Zoznam štátnych ciest v Chorvátsku

Iné projekty

Externé odkazy
 Zoznam chorvátskych štátnych, župných a lokálnych ciest 
 Hrvatske ceste, d.o.o. Internetová stránka správcu  

414
Štátna cesta 8 (Chorvátsko)

Štátna cesta 8 alebo Jadranská magistrála () je 643,1 kilometrov dlhá cesta, ktorá vedie od hraničného priechodu Pasjak so Slovinskom cez mestá Rijeka, Zadar, Šibenik, Split, Opuzen a Dubrovnik až na hraničný priechod Karasovići do Čiernej Hory. Je najdlhšou štátnou cestou v krajine. Na úseku KlekZaton Doli je cesta prerušená bosniansko-hercegovinským teritóriom okolo mesta Neum. Tu ju dopĺňa magistrála 2.

Pred dokončením diaľnic A1, A6 a A8 (postupne v rokoch 2001 až 2007), bola D8 jednou z najvyťaženejších ciest Chorvátska, a to najmä v letnej sezóne. Spája totiž všetky chorvátske letoviská pri Jadranskom mori. D8 však nie je výhodnou alternatívou ku diaľniciam kvôli početným úrovňovým križovaniam, množstvom prejazdov cez zastavané územie a takisto aj z dôvodu, že cesta takmer dokonale kopíruje veľmi členité chorvátske pobrežie.

Na niektorých úsekoch, najmä v okolí Splitu je cesta v súčasnosti rozširovaná na štvorprúdovú rýchlostnú cestu (brza cesta) z dôvodu naplnenia kapacity dvoch prúdov. Diaľnica A1 v súčasnosti končí pri osade Ravča a prakticky všetka doprava smerujúca na juh sa napája na D8. Problémovým úsekom je prejazd cez bosniansko-hercegovinské územie, ktoré sa snaží chorvátska vláda vyriešiť obchvatom cez polostrov Pelješac. V roku 2007 sa začali stavebné práce na Moste Pelješac, ktorý bude súčasťou D8alt, avšak tie boli pozastavené z dôvodu nedostatku finančných prostriedkov.

D8 bude definitívne nahradená diaľničnou sieťou až po dobudovaní A1 po Dubrovnik a po dokončení A7 na úseku RijekaŽuta Lokva.

V letnej sezóne počas výmeny turnusov cez víkendy býva často D8 uzavretá pre nákladnú dopravu. Problémy spôsobuje aj bóra, silný severovýchodný vietor, ktorý často fúka vo Velebitskom kanáli.

Štvorprúdové úseky 
Niekoľko úsekov D8 je v súčasnosti prebudovávaných na rýchlostné cesty.
 TrogirKaštel Sućurac
 Kaštel SućuracSplitLovrinac
 LovrinacOmiš

Hustota premávky 
D8 je jednou z najvyťaženejších ciest v krajine, pretože spája všetky morské turistické letoviská. Hustota dopravy závisí od stupňa rozvinutia turizmu. Napríklad v okolí mesta Karlobag je premávka 50-krát redšia oproti okoliu Splitu.

 AADT: priemerná ročná denná hustota dopravy
 ASDT: priemerná letná denná hustota dopravy

Galéria

Pozri aj 
 Diaľnica A1
 Diaľnica A6
 Diaľnica A7
 Štátna cesta 8alt
 Cestná infraštruktúra v Chorvátsku
 Zoznam štátnych ciest v Chorvátsku

Referencie

Iné projekty

Externé odkazy 
 Zoznam chorvátskych štátnych ciest (chorvátsky)
 Zoznam diaľnic, číslovanie a názvy výjazdov a križovatiek (chorvátsky)
 Mapa hraničných priechodov v Chorvátsku  (chorvátsky)
 Hrvatske ceste, d.o.o. Internetová stránka správcu  (chorvátsky)
 Zoznam výjazdov, odpočívadiel a iných objektov na úseku Trogir-Omiš

8
MusicMan

Music Man je americká firma, ktorá vyrába gitary, basové gitary a zosilovače. Je to pobočka divízie Ernie Ball.

Umelci, ktorí používajú nástroje MusicMan

Basové gitary 
Johnny Christ (Avenged Sevenfold) 
Rex Brown (Pantera)
Justin Chancellor (Tool)
Tim Commerford (Rage Against the Machine, Audioslave)
John Deacon (Queen)
Kim Deal, (Pixies, The Breeders)
Bernard Edwards (Chic)
Flea (Red Hot Chili Peppers)
Paulo Salvador (CCVA Benavente)
Simon Gallup (The Cure)
Teddy Gentry (Alabama)
Tom Hamilton (Aerosmith)
Rick James
Louis Johnson (The Brothers Johnson)
Dave Larue (Steve Morse Band, The Dixie Dregs, Bruce Hornsby)
Tony Levin (Alice Cooper, King Crimson, John Lennon, Peter Gabriel, Liquid Tension Experiment)
Charles Meeks (Chuck Mangione)
John Myung (Dream Theater)
Gord Sinclair (The Tragically Hip)
Rob Trujillo (Metallica, Suicidal Tendencies, Ozzy Osbourne)
Ross Valory (Journey)
Cliff Williams (AC/DC)
Matt Wong (Reel Big Fish) 
Dave Farrell (Linkin Park) 
Mike Herrera (MxPx)

Gitary 
Rob Baker (The Tragically Hip, Stripper's Union Local 518)
Albert Lee
Steve Lukather (Toto)
Vinnie Moore (UFO, sólový umelec)
Stephen Egerton (Descendents, ALL) 
Steve Morse (Dixie Dregs, Deep Purple)
John Petrucci (Dream Theater, Liquid Tension Experiment, sólový umelec)
Keith Richards (The Rolling Stones, X-pensive Winos)
Ron Wood (The Rolling Stones)
David Gilmour (Pink Floyd)
Randy Owen (Alabama)
Jeff Cook (Alabama)
Eddie Van Halen (Van Halen)
John Fogerty

Zosilovače 
Chet Atkins
Eric Clapton
Albert Lee
Robbie Robertson
Tom Verlaine
Johnny Winter
Alabama

MusicMan elektrické gitary 

 Albert Lee
 Albert Lee BFR
 Axis
 Axis BFR
 Axis Super Sport
 John Petrucci 6 String Modell
 John Petrucci 7 String Modell
 John Petrucci BFR
 John Petrucci BFR 6 Baritone
 John Petrucci BFR 7
 Luke
 Luke BFR
 Silhouette Double Neck
 Silhouette
 Silhouette Gold Roller
 Silhouette Special
 Steve Morse
 Steve Morse Y2D
 MusicMan 2008 Limited Edition

MusicMan basové gitary 
StingRay 
Sabre
Sabre II
Cutlass
StingRay 5
Sterling
Bongo
SUB
SUB Sterling

Zdroj

Externé odkazy 
MusicMan web site
ErnieBall/MusicMan Battle of the Bands stránka
ErnieBall/MusicMan fórum

Gitary
Basové gitary
Peter Štyvar

Peter Štyvar (nesprávne uvádzaný ako Peter Štyvár; * 13. august 1980, Rožňava) je slovenský futbalista, hrajúci v klube Spartak Trnava na poste útočníka.

Peter Štyvar je odchovancom rožňavského futbalu. 

V sezóne 2006/07 strelil za AS Trenčín tri góly a za MŠK Žilina desať gólov. V nasledujúcej sezóne 2007/08 skončil na treťom mieste v tabuľke strelcov s pätnástimi gólmi.

Dňa 4. decembra 2008 strelil v zápase Skupiny F Pohára UEFA 08/09 gól na 2:0 proti Aston Ville. Práve v tomto zápase upútal na seba pozornosť fukcionárov klubu Bristol City, ktorí ho koncom roka 2008 kúpili za 775 000 eur. Podpísal s nimi zmluvu na dva a pol roka. V máji 2009 ho klub poslal na ročné hosťovanie do gréckeho klubu Škoda Xanthi, ktoré nadobudlo platnosť 1. júla 2009.

Reprezentácia 
V reprezentácii odohral svoj prvý zápas na turnaji na Cypre proti Ukrajine, keď v 84. minúte striedal Petra Pekaríka.

Reprezentačné zápasy 

(Stav k: 29. máju 2009)

Referencie

Externé odkazy 
 Peter Štyvar na fotbalportal.cz
 na mskzilina.sk
 Peter Štyvar na national-football-teams.com

Narodenia v 1980
Slovenskí futbalisti
Hráči FK AS Trenčín
Hráči MŠK Žilina
Hráči FK Teplice
Hráči Bristol City FC
Hráči FK Ústí nad Labem
Hráči Škoda Xanthi
Hráči FK Fotbal Třinec
Slovenská ľudová republika

Slovenská ľudová republika alebo Východoslovenská republika bol názov štátneho útvaru, ktorý trval od 11. decembra do 29. decembra 1918.

Už v priebehu roka 1918 vznikla na východe Slovenska Východoslovenská rada (VslR), ktorá vyhlasovala východných Slovákov za samostatný národ pomenovaný Slovjaci, ktorý si želá ostať súčasťou Maďarska. Keď tieto výzvy nenašli dostatočnú oporu, začala sa presadzovať idea samostatnej republiky, ktorá by bola tesne spojená s Maďarskom. Za asistencie Maďarskej národnej gardy bola v Košiciach vyhlásená samostatná Slovenská ľudová republika. Na čelo formálne menovanej vlády sa postavil prešovský župný archivár Viktor Dvorčák. Slovenská ľudová republika proklamovala nezávislosť od Prahy (Česko-Slovenska) a úzke spojenie s Maďarskom, čo nazvali termínom „uhroslovjactvo“. Úradným jazykom se mala stať tzv. východniarčina - kodifikované východoslovenské nárečie. V tomto jazyku predniesol také Dvorčák svoj prejav k národu: „Všicko dostaneme, co žadame: autonomiu v kulturalnich, školskich, administračnich, političnich a pravotnych zaležitošcoch. V našej krajine Slovenska reč take mesco dostaňe, jak i uherska reč ma! Ta co inše potrebujeme? (...) A to len vo špojenosci zo s Uhrami možeme došahnuc. Sňima už 1000 roki vjedno žijeme a či oňi nas utlačovali, a dali znivočic našu reč, naš jazyk? Kdo bi to hutorel, že hej, ten bi nepravdu hutorel a cíganom bi bul (...) .“ Neuznaná Slovenská ľudová republika zanikla po obsadení územia Košíc česko-slovenskými vojskami a jeho začlenení do Česko-Slovenska. Dvorčák bol v Česko-Slovensku odsúdený na smrť, ale spolu s ostatnými členmi Východoslovenskej rady  sa mu podarilo utiecť do Poľska a odtiaľ do Maďarska. Vo voľbách do Národného zhromaždenia v roku 1920 Dvorčák kandidoval ako nestraník. Pôsobil ako agent maďarskej irendy, ktorého cieľom bola revízia pomerov po vzniku Československa.

Referencie

Literatúra 
 JANEK, István: Slovjacký separatizmus : Východoslovenská ľudová republika - 1918. In: Historická revue, roč. XXXII, 2021, č. 1, s. 42  47.

Dejiny Slovenska
Maďarsko-česko-slovenská vojna
Gian Pietro Bellori

Gian Pietro Bellori (* známy tiež ako Giovanni Pietro Bellori alebo Giovan Pietro Bellori) (* 15. január 1613, Rím, Taliansko - † 19. február 1696, Rím) bol významný taliansky životopisec talianskych barokových umelcov 17. storočia. Ako historik umenia bol barokovým ekvivalentom Giorgia Vasariho.

Životopis 
Ako synovec zberateľa starožitností a spisovateľa Francesca Angeloniho žil v jeho dome v Ríme. Ako mladý muž sa stal členom Akadémie sv. Lukáša (Accademia di San Luca), ale študoval a písal o klasickom a súčasnom umení. V roku 1664 vydal významnú reč na Akadémii "Ideal v umení". V roku 1672 vydal ako predslov k svojim biografiám súčasných umelcov pod názvom Životy súčasných maliarov, sochárov a architektov (Le Vite de'Pitori, Scultori e Architetti moderni).

Zdroje 
 Kompletné tlačené diela Belloriho sú k dispozícii online na adrese: http://biblio.cribecu.sns.it/bellori/index.html 
 Francis Haskell: Umenie a spoločnosť v barokovom Taliansku. Yale University Press, 1980. Kapitola 6 - Patróni a maliari, s. 158-161. 

Talianski historici
Talianski spisovatelia
Osobnosti z Ríma
Štefan Zošák

Štefan Zošák (* 3. apríl 1984, Prešov) je slovenský futbalista, ktorý momentálne hráva za slovenský klub FK Poprad.

Pochádza z Hanušoviec n/Topľou, kde aj futbalovo vyrastal. Cez pôsobenie vo Vranove nad Topľou a 1. FC Košice ešte v mladom veku prestúpil do Ružomberka. V tíme MFK Ružomberok sa stal vicemajstrom staršieho dorastu a v rovnakom drese sa v sezóne 2005/06 tešil aj z titulu majstra Slovenska a víťazstva v Slovenskom pohári. Po ôsmich sezónach v ružomberskom drese prestúpil pred sezónou 2010/11 do vtedy majstrovského tímu MŠK Žilina, odkiaľ prichádza na hosťovanie do 1. FC Tatran Prešov, za ktorý odohral v jarnej časti 10 zápasov. V žilinskom drese nastúpil na 25 zápasov a strelil 3 góly.

Koncom augusta v roku 2012 zamieril na Ukrajinu. Takmer dva týždne sa pripravoval s Metalurgom Záporožie. Novú zmluvu chýbalo len spečatiť podpismi, lenže účastník najvyššej súťaže vstúpil do súťaže katastrofálne, keď z ôsmich kôl získal len jeden bod. Následne vedenie odvolalo z postu trénera Sergija Kovaleca, ktorý ešte v jari toho istého roku trénoval Tatran Prešov. Tento moment spôsobil, že Zošák zmluvu s ukrajinským mužstvom nepodpísal.

V roku 2013 bol na hosťovaní v tíme FC Nitra, za ktorý nastúpil v 10 zápasoch a strelil jeden gól. Pred začiatkom sezóny 2013/14 podpísal zmluvu opäť s MFK Ružomberok a to na 3 roky. Po vypršaní zmluvy v MFK Ružomberok posilnil kazašský klub Šachtar Karaganda, kde nosil dres s číslom 18.

Začiatkom roka 2018 sa stal hráčom slovenského druholigového klubu FK Poprad.

V minulosti tento stredopoliar reprezentoval Slovensko v mládežníckych kategóriách. Okrem iného sa v roku 2003 zúčastnil aj MS hráčov do 20 rokov. Nastúpil na jeden zápas, keď striedal Igora Žofčáka v osemfinále proti Brazílii.

Referencie

Iné projekty

Externé odkazy 
 Štefan Zošák na transfermarkt.at 
 Štefan Zošák na futbalruza.sk
 Štefan Zošák na soccerterminal.com

Slovenskí futbalisti
Hráči MFK Košice
Hráči MFK Ružomberok
Hráči MŠK Žilina
Hráči 1. FC Tatran Prešov
Hráči FC Nitra
Osobnosti z Prešova
Peter J. Carroll

Peter James Carroll (*, Patching, Anglicko) je súčasný okultista, autor, spoluzakladateľ Iluminátov z Thanaterota a praktik Chaos mágie.

Život a dielo 
Peter J. Carroll je vodcovská osobnosť hnutia Chaos mágie. Spolu s vydavateľom a spisovateľom Rayom Sherwinom, je pokladaný za zakladateľa hnutia. Carroll a Sherwin vytvorili voľne organizovanú skupinu s názvom Ilumináti z Thanaterota, ktorá sa venuje štúdiu a aplikácii chaosmagickej okultnej filozofie, vychádzajúcej z prác Austina Osmana Sparea a jeho kultu Zos-Kia.

V roku 1995, po piatich rokoch od založenia IOT, Carroll ohlásil vôľu odísť z postu „mága a najvyššieho kňaza chaosu“. Toto vyhlásenie bolo doručené na  medzinárodné stretnutie IOT, o ktorom Carroll píše v článku Ľadová vojna (The Ice War), v magazíne Chaos international.

Od roku 2005 je na požiadanie Roberta Antona Wilsona jedným z lektorov na Maybe Logic Academy. Tento zážitok znovu inšpiroval jeho okultný záujem a následne ohlásil ďalšiu knihu s tematikou mágie.

Carroll píše články pre magazín Chaos International, v súčasnosti redigovanom Ianom Readom, pod menami Peter Carroll a Stokastikos. Rovnako prispieva aj do časopisu New Equinox, ktorý rediguje Ray Sherwin, alebo do internetového diskusného fóra IdeoSphere. Založil vlastnú spoločnosť Arcanorium College, ktorá sa zaoberá „výukou a štúdiom mágie, rozdelenej do niekoľkých oblastí, od experimentálnej metafyziky, cez oddelenie mysle, peňazí a mágie, tantrických štúdií, germánskej mágie a rún, až k odvetviam magického umenia, literatúry a dizajnu.“

Carroll si svoje súkromie prísne stráži a na verejnosť preniklo len veľmi málo informácii o jeho osobnom živote. Má rodinu, dve deti, podniká. Niečo málo o sebe zverejnil na stránkach Maybe Logic Academy.

Citát

Bibliografia 
 Liber Null (1978)
 Psychonaut (1982)
 Liber Null & Psychonaut (1987)
 Liber Kaos (1992)
 PsyberMagick: Advanced Ideas in Chaos Magick (1995)
 The Apophenion: A chaos magick paradigm (2008)

Poznámky

Zdroj

Pozri aj 
 Chaos mágia

Referencie

Preklady

Externé odkazy 
 Specularium Oficiálna webstránka P. J. Carrolla
 Arcanorium college
 IdeoSphere forum

Rozhovory 
 Peter J. Carroll interview v Abrasax Magazine, Vol. 5, No. 2.

Články 
 Carroll, Peter J.:The Magic of Chaos.
 Carroll, Peter J.:Liber KKK – Úvod do techník Chaos-mágie.
 Carroll, Pete: The magician as Rebel Physicist.

Narodenia v 1953
Okultisti
Dzurjanin

Dzurjanin je priezvisko, rozšírené predovšetkým v slovenskom regióne Zemplín (najmä v okresoch Vranov nad Topľou, Svidník a tiež v Bratislave).

Známi nositelia 
Michal Dzurjanin (* 1968), v rokoch 2003 - 2008 hovorca a tlačový tajomník Ústavu pamäti národa. Od novembra 2017 do augusta 2022 programový riaditeľ Slovenského rozhlasu.

Referencie 

Slovenské priezviská
Priezviská na Slovensku
Kamil Kopúnek

Kamil Kopúnek (* 18. máj 1984, Trnava) je slovenský futbalový reprezentant, ktorý hrával aj v Slovane Bratislava .

Reprezentácia

Mládežnícke kategórie 
Reprezentoval Slovensko na MS hráčov do 20 rokov 2003, kde nastúpil vo všetkých štyroch zápasoch. V osemfinále proti Brazílii bol zbytočne vylúčený po tom, ako udrel protihráča.

Seniorská reprezentácia 
V slovenskej reprezentácii debutoval 1. marca 2006 proti Francúzsku, keď v 90. minúte vystriedal Róberta Vitteka.

V slovenskej reprezentácii hral aj na MS 2010, kde v zápase s Talianskom (3:2) strelil víťazný gól.

(Stav k: 12. septembru 2009)

Referencie

Iné projekty 

Slovenskí futbalisti
Hráči FC Spartak Trnava
Hráči AS Bari
Hráči ŠK Slovan Bratislava
Hráči Majstrovstiev sveta vo futbale 2010
Osobnosti z Trnavy
Emil Rilke

Emil Rilke (* 19. november 1983) je český futbalista, ktorý hráva na poste záložníka. V súčasnosti je hráčom MŠK Žilina, kam prišiel v júli 2008 z materského klubu FK Teplice.

Reprezentoval Česko na MS hráčov do 20 rokov 2003, kde odohral všetky tri zápasy.

Referencie

Externé odkazy 
 Emil Rilke na mskzilina.sk
 Emil Rilke na fotbalportal.cz
 Emil Rilke z Teplíc do MŠK Žilina (profutbal.sk)

Českí futbalisti
Hráči FK Teplice
Hráči FK Jablonec
Hráči FK Baník Most
Hráči MŠK Žilina
Cholín

Cholín je kľúčovou súčasťou chemickej látky acetylcholínu, zlúčeniny, ktorá má nezastupiteľné miesto v činnosti nervového systému a svalov. Dostatočný prívod cholínu zlepšuje pamäťové funkcie, podporuje schopnosť sústredenia a koncentrácie. Upokojuje spánok, obmedzuje podráždenosť, náladovosť a zlepšuje odolnosť pred stresom.

Externé odkazy 
 Cholín na Infovek.sk

Nervová sústava
Franny a Zooey

Franny a Zooey (angl. Franny and Zooey) je román J. D. Salingera vydaný v roku 1961. Franny a Zooey, brat a sestra obaja dvadsiatnici sú najmladší členovia rodiny Glassovcov, ktorí boli častým objektom Salingerovych diel. Román sa odohráva počas predĺženého víkendu v novembri 1955.

Obsah

Prvá časť, Franny (1955), je podstatne kratšia než druhá časť. Dej sa odohráva na predmestí New Haven počas víkendu, kedy sa univerzitná študentka Franny stáva čoraz viac rozčarovaná zo sebectva a neutentičnosti, ktorá ju obklopuje.

Druhá časť Zooey (1957) nadväzuje na Franny. Rozpráva ju Zooey, o 5 rokov starší brat Franny. Zooey je citovo odolnejší a veľmi nadaný rečník. Zatiaľ čo Franny trpí duchovnou a existenčnou krízou v Manhattanskej obývačke svojich rodičov, prichádza k nej Zooey a rozpráva sa s ňou.

Jerome David Salinger
Knihy z 1961
Sfilmované knihy
Leonard Kweuke

Leony Léonard Kweuke známy aj pod skráteným menom Leonard Kweuke či Leony Kweuke (* 12. júl 1987, Yaoundé) je kamerunský futbalista ktorá pôsobí momentálne v pražskom klube Sparta Praha.Začínal hrať futbal v klube Inter Stars Yaoundé,neskôr obliekal dres iného kamerunského klubu,Cintra Yaoundé.Potom odišiel do Iránu,kde hral za Esteghal Teheran a Steel Azin FC.Jeho prvým europskym klubom bola DAC Dunajská Streda.Hosťoval odtiaľ v nemeckých kluboch Eintracht Frankfurt a Energie Cottbus.Za Spartu hrá od roku 2010,kde sa stal nástupcom iného afrického útočníka,Bonyho Wilfrieda.V sezone 2011/11 strelil v Gambrinus lige 14 golov.

Referencie

Externé odkazy 
 Leonard Kweuke na mutiarahitam-jdo6.blogspot.com
 Leonard Kweuke na dhomdhara.tripod.com

Narodenia v 1987
Kamerunskí futbalisti
Hráči FK DAC 1904 Dunajská Streda
Hráči Eintracht Frankfurt
Lawu

Lawu je masívny, v súčasnosti neaktívny stratovulkán, nachádzajúci sa v centrálnej časti ostrova Jáva. Severná strana vulkánu je staršia, posledná aktivita sa odohrávala na južnom okraji masívu. Vrchol južnej časti tvorí kráter so silne erodovanými okrajmi, v rámci ktorého sa nachádza lávový dóm. Na južnom svahu, vo výške asi 2 550 m sa nachádza aj aktívne fumarolové pole. Jediná erupcia stratovulkánu Lawu sa odohrala v novembri 1885.

Externé odkazy 
 www.volcano.si.edu - stratovulkán Lawu na Global Volcanism Program 

Sopky Indonézie
Stratovulkány
Trojtisícovky v Indonézii
Wilis

Wilis je neaktívny stratovulkán nachádzajúci sa v centrálnej časti indonézskeho ostrova Jáva. V jeho okolí sa nenachádzajú výraznejšie morfologické prevýšenia, preto tvorí dominatu v oblasti. Jej vývoj prebiehal od stredného pleistocénu v troch etapách. Na konci druhej etapy nastala deštrukcia veľkej časti masívu, tretia fáza znovu vybudovala súčasný vrchol. O erupciách sopky nie sú žiadne záznamy, jediným prejavom aktivity sú fumaroly a bahenné sopky na západnom úpätí sopky, neďaleko jazera Ngebel.

Iné projekty 
.

Externé odkazy 
 www.volcano.si.edu – stratovulkán Wilis na Global Volcanism Program 

Sopky Indonézie
Stratovulkány
Tomáš Zápotoka

Tomáš Zápotoka (* 4. február 1987, Bardejov) je slovenský futbalový útočník, ktorý momentálne hráva v MFK Dubnica (Corgoň liga). Jeho dvaja bratia sú futbalisti, Ján Zápotoka hráva v Lech Poznaň a Lukáš Zápotoka bol na hosťovaní v DAC 1904 Dunajská Streda a teraz hrajú spolu za MFK Dubnica.V minulých sezónach hrával na poste pravého záložníka a v súčasnosti hráva na poste útočníka. V súčasnosti je preradený do B-tímu za zlé výkony.

Referencie

Externé odkazy 
 Tomáš Zápotoka na fkdubnica.sk

Narodenia v 1987
Slovenskí futbalisti
Hráči MFK Dubnica
Dana Velďáková

Dana Velďáková (* 3. jún 1981, Rožňava) je slovenská atlétka, venujúca sa trojskoku. Je pretekárkou klubu Akademik TU Košice. Jej osobný rekord meria 14,51 m. Jej sestra Jana je skokanka do diaľky.

Halová sezóna

2009 
Dňa 5. februára 2009 na halovom Elán Mítingu zlepšila ženský halový slovenský rekord v trojskoku z 14,21 m na 14,27 m. Opätovne tento rekord zlepšila 13. februára toho istého roku na 14,30 m v Düsseldorfe.

Vrcholové podujatia

Peking 2008 
V trojskoku vypadla už v kvalifikácii, pričom nemala ani jeden platný pokus.

Referencie

Externé odkazy 

Žijúci ľudia
Slovenskí olympionici
Slovenskí trojskokani
Súrodenci v atletike
Dvojčatá
Osobnosti z Rožňavy
Atléti na Letných olympijských hrách 2008
Atléti na Letných olympijských hrách 2012
Atléti na Letných olympijských hrách 2016
Pretekári Akademik TU Košice
Next Generation Adelaide International

Brisbane International je tenisový turnaj mužského okruhu ATP International Series, ktorý sa hrá na tvrdých dvorcoch areálu Queensland Tennis Centre v Brisbane, Austrália. Celková dotácia turnaja je 484 750 USD, víťaz dvojhry si odnesie z podujatia 63 800 USD.

Výsledky

Dvojhra

Štvorhra

Externé odkazy 
 Oficiálna stránka

Tenisové turnaje v Austrálii
Stalinizmus

Stalinizmus bola politická teória a prax spojená s Josifom Vissarionovičom Stalinom. V zmysle socialitickej rétoriky bola teória stalinizmu pokračovaním leninizmu doplnená o koncepciu budovania socializmu v jednej krajine. Mnohými je stalinizmus považovaný za jednu z najhorších foriem totalitarizmu.

Počas 30. rokov 20. storočia prebehla kolektivizácia poľnohospodárstva a industrializácia s cieľom urýchliť ekonomický a technický rozvoj krajiny. Kolektivizácia na Stalinov príkaz však bola vykonávaná násilným spôsobom a jej odporcovia boli prenasledovaní. Už predtým Stalin a jeho spolupracovníci vytvorili systém, v ktorom bola všetka moc sústredená v rukách vedenia Komunistickej strany Sovietskeho zväzu a tajnej polície. Zástancovia odlišných politických koncepcii v komunistickej strane boli fyzicky zlikvidovaní. Mimostranícka opozícia bola úplne eliminovaná a jej členov popravili alebo umiestnili do Gulagov. Stalinove represie výrazne zasiahli nielen nestraníkov (napr. Koroľov), ale aj členov strany a významných štátnych funkcionárov, či vojakov (maršal Tuchačevskij, generál Rokossovskij). Politické čistky v armáde si vyžiadali veľa životov skúsených dôstojníkov a výrazne podryli obranyschopnosť Sovietskeho zväzu v rozhodujúcich okamihoch na začiatku 2. svetovej vojny.

Po druhej svetovej vojne sa stalinizmus rozšíril aj do iných krajín za tzv. železnou oponou a mal veľký vplyv aj v komunistických krajinách na západe.

Po XX. zjazde Komunistickej strany Sovietskeho zväzu v roku 1956 a odsúdení kultu osobnosti Stalina sa začal proces destalinizácie. No ten sa zastavil v roku 1964, keď Nikitu Chruščova na poste generálneho tajomníka ÚV KSSZ vystriedal Leonid Iľjič Brežnev. Stalinský model socializmu potom v Sovietskom zväze prežíval v trochu liberálnejšej podobe. Prenasledovanie politických odporcov režimu naďalej v menej brutálnej forme pretrvávalo až do konca 80. rokov 20. storočia. V období perestrojky sa začalo o zločinoch stalinizmu v ZSSR verejne diskutovať.

Referencie

Zdroj 

 
Komunizmus
Dejiny Sovietskeho zväzu
Semeru

Semeru (lokálne aj Mahameru) je aktívny stratovulkán, nachádzajúci sa vo východnej časti indonézskeho ostrova Jáva. S výškou  je to najvyšší vrch ostrova. Sopka je súčasťou väčšieho vulkanického masívu tiahnúceho sa od kaldery Tengger, nachádza sa na jeho južnom okraji a prekrýva staršie kaldery Ajek-ajek a Jambangan.

Sopka je pomerne aktívna, v 19. a 20. storočí bolo zaznamenaných cez 50, prevažne menších freatických erupcií z vrcholového krátera. Hlavným produktom týchto erupcií boli lávové, prípadne pyroklastické prúdy. Súčasná aktivita sa začala ešte v auguste 1967, charakteristické sú pre ňu menšie erupcie, ktoré sa opakujú v intervale približne 10 minút.

Iné projekty

Externé odkazy 
 www.volcano.si.edu – stratovulkán Semeru na Global Volcanism Program 

Sopky Indonézie
Stratovulkány
Aktívne sopky
Trojtisícovky v Indonézii
Oomph!

Oomph! (výslovnosť "umf") je nemecká hudobná skupina z mesta Wolfsburg. Bola založená v roku 1989 a tvoria ju traja členovia. Ich štýl je označovaný ako Neue Deutsche Härte.

Hudobný žáner 
OOMPH! sú najčastejšie prirovnávaní k industrial metalu, ku gothic rocku alebo k tanz metalu.
Avšak žiadny z týchto tagov nie je presný, pretože vo svojej hudbe používajú mnoho elementov z EBM (electro body music), electra, industrialu, gothicu, klasického aj alternatívneho rocku, hardrocku a metalu. 

Na prvom albume Oomph! počuť silný vplyv anglickej EBM kapely Nitzer Ebb.
Ako zhrnutie pre mix týchto štýlov sa ich konečný štýl začal označovať ako Neue Deutsche Härte, ktorý vlastne vytvorili surovým zlúčením tvrdého gitarového zvuku a elektronických samplov spoločne s kapelami Die Krupps a KMFDM. Ako ďalšie označenie sa používa Crossover.

Členovia 
Aktuálny členovia
 Dero Goi – spev, bicie
 Andreas Crap – sólová gitara, syntetizátor, programming, vokály
 Robert Flux – rytmická gitara, syntetizátor
Živé vystúpenia
 Hagen Godicke – basová gitara (2002–súčasnosť)
 Okusa – perkusie (2012–súčasnosť)
 El Friede – klávesy – (2012–súčasnosť)
 Martin Bode – bicie – (2014–súčasnosť)
Bývalí členovia
 Christian "Leo" Leonhardt – bicie, perkusie (1994–2012)
 Tobi – basová gitara, vokály (1994–2002)
 Silvestri – bicie (2012–2014)

Diskografia 
Albumy 
 Dynamit I (1998)
 Dynamit II (2000)
 Dynamit III (2002)
 Dynamit IV (2004)
 Dynamit V (2007)
 Dynamit VI (2009)
 Dynamit VII (2012)

 Single 

 Ich bin du (1991)
 Der neue Gott (1993)
 Breathtaker (1993)
 Sex (1994)
 3+1 (1994)
 Ice-Coffin (1995)
 Gekreuzigt (1998)
 Unsere Rettung (1998)
 Das weisse Licht (1999)
 Fieber (1999, feat. Nina Hagen)
 Supernova (2001)
 Niemand (2001)
 Augen auf! (2004)
 Brennende Liebe (2004, feat. L'Âme Immortelle)
 Sex hat keine Macht (2004)
 Gott ist ein Popstar (2006)
 Das letzte Streichholz (2006)
 Die Schlinge (2006, feat. Apocalyptica)
 Gekreuzigt 2006 (2006)
 Träumst du (2007, feat. Marta Jandová ze skupiny Die Happy)
 Wach auf! (2007)
 Labyrinth (2008)
 Sandmann (2009)
 Zwei Schritte vor (2012)
 Alles aus Liebe (2015)

Referencie

Externé odkazy
 OOMPH.de

Nemecké hudobné skupiny
Zoznam častí seriálu Hrozba z temnoty

Toto je zoznam častí amerického dramatického seriálu Supernatural (Hrozba z temnoty). Americká káblová televízia CW odvysielala do 14. mája 2009 zatiaľ 82 častí. Začiatkom roka 2010 televízia CW potvrdila pokračovanie seriálu šiestou sériou. Momentálne sa natáča jeho piata séria, ktorá by mala mať 22 nových častí. Na TV Markíza od 2. júla 2008 po trojmesačnom prerušení pokračovalo vysielanie seriálu, ktoré sa však zakončilo 27. augusta 2008.

Série

Časti

Prvá séria: 2005-2006 
Podrobnejšie informácie nájdete na stránke Supernatural (1. séria)

Druhá séria: 2006-2007 
Podrobnejšie informácie nájdete na stránke Supernatural (2. séria)

Tretia séria: 2007-2008 
Podrobnejšie informácie nájdete na stránke Supernatural (3. séria)

Štvrtá séria: 2008-2009 
Podrobnejšie informácie nájdete na stránke Supernatural (4. séria)

Piata séria: 2009-2010

Podrobnejšie informácie nájdete na stránke Supernatural (5. séria)

Šiesta séria: 2010-2011

Siedma séria: 2011-2012

Ôsma séria: 2012-2013

Deviata séria: 2013-2014

Desiata séria: 2014-2015

Externé odkazy 
 Supernatural v Internetovej databáze filmov
 Zoznam častí seriálu Supernatural

!
Hrozba z temnoty
Ďatelina lúčna

Ďatelina lúčna (Trifolium pratense) je desať centimetrov vysoká, vytrvalá, dvojklíčnolistová bylina z čeľade bôbovitých.
Kvety sú guľovité s priemerom 2 –  a majú sýto ružovú alebo bielu farbu. Doba kvitnutia je od mája do októbra. Bylina sa najčastejšie vyskytuje na lúkach a pastvinách. Na Slovensku rastie vo všetkých nadmorských výškach.

Využitie 
 Obľúbená krmovina.
 Liečivá rastlina. Ďatelina má silné dezinfekčné schopnosti. Má širokú škálu použitia.
 Mystika a mágia. Ochranná bylina proti zlým duchom. Ďatelinový štvorlístok má priniesť šťastie či osobnú ochranu.

Galéria

Iné projekty

Referencie

Zdroj 

Bôbovité
Liečivé rastliny
Medonosné rastliny
Flóra na Slovensku
Najmenej ohrozené druhy
Lamongan (sopka)

Lamongan je menší, v súčasnosti neaktívny stratovulkán, nachádzajúci sa vo východnej časti indonézskeho ostrova Jáva, východne od komplexu Tengger. Masív sopky je obkolesený početnými maarmi a troskovými kužeľmi. Viaceré maary sú zaliate vodou. Sopka bola pomerne aktívna v 18. a 19. storočí, no na jeho konci sa odmlčala.

Iné projekty 
.

Externé odkazy 
 www.volcano.si.edu - stratovulkán Lamongan na Global Volcanism Program 

Sopky Indonézie
Stratovulkány
Iyang-Argapura

Iyang-Argapura je v súčasnosti neaktívny vulkanický komplex, nachádzajúci sa vo východnej časti ostrova Jáva. Komplex tvorí stratovulkán Argapura (3 088 m) a niekoľko troskových kužeľov, vybudovaných na erodovaných základoch sopky Iyang. Vek poslednej erupcie komplexu nie je známy, jediným prejavom aktivity sú fumaroly, vyskytujúce sa v okolí vrcholu komplexu.

Iné projekty 
.

Externé odkazy 
 www.volcano.si.edu - vulkanický komplex Iyang-Argapura na Global Volcanism Program 

Sopky Indonézie
Komplexné vulkány
Raung

Raung je aktívny stratovulkán, nachádzajúci sa vo východnej časti indonézskeho ostrova Jáva, juhozápadne od okraja kaldery Ijen. Sopka je jedna z najaktívnejších v Indonézii, len v 20. storočí bolo zaznamenaných približne 40 menších erupcií. Vrchol sopky je ukončený kalderou s priemerom 2 km, v kaldere sa nachádza komplex kráterov, ktoré sú pôvodcami erupcií.

V geologickom vývoji vulkánu je zaznamenaný kolaps jeho západnej steny sprevádzaný zosuvom masy kamenia, ktorá sa zastavila vo vzdialenosti skoro 80 km až pri pobreží Indického oceánu.

Iné projekty 
.

Externé odkazy 
 www.volcano.si.edu - stratovulkán Raung na Global Volcanism Program 

Sopky Indonézie
Stratovulkány
Aktívne sopky
Trojtisícovky v Indonézii
Ijen

Ijen je názov vulkanického komplexu nachádzajúceho sa vo východnej časti ostrova Jáva. Komplex je tvorený  širokou kalderou a viacerými postkalderovými stratovulkánmi a troskovými kužeľmi, nachádzajúcimi sa na jej okrajoch, prípadne na dne kaldery. Najväčšia koncentrácia postkalderových štruktúr sa nachádza v južnej časti kaldery.

Najvyšším bodom komplexu je stratovulkán Merapi (2 799 m). Západne od vulkánu Merapi leží stratovulkán Ijen, v kráteri tohto vulkánu sa nachádza najväčšie vysoko kyslé jazero na svete - má priemer približne . Okolie jazera je miestom ťažby síry, ktorá kondenzuje z vulkanických plynov v sústave keramických trubiek, následne je ochladená až do tuhej fázy, balená a ručne transportovaná niekoľko kilometrov dolu svahmi sopky.

Iné projekty 
.

Externé odkazy 
 www.volcano.si.edu - vulkanický komplex Ijen na Global Volcanism Program 

Sopky Indonézie
Stratovulkány
Kaldery
Aktívne sopky
Brusnica čučoriedková

Brusnica čučoriedková  alebo čučoriedka (staršie: čučoriedka obyčajná, brusnica čučoriedka obyčajná; zriedkavo: brusnica obyčajná , brusnica čučoriedka ; nárečové a historické názvy pozri nižšie; ) je poloker z čeľade vresovcovité (Ericaceae). Kvitne v máji až v júni, plody (čučoriedky) dozrievajú v auguste.

Nárečové a historické názvy (rastliny aj plodu) 
nárečové názvy: 
čučoriedka, čučoriadka, čucorietka, čučurietka, čičorietka, čičerietka, čečerietka, čučuriatka, čičoriatka, čičuriatka, čičurátka
borievka, borovka, borôvka, borúfka 
borovnica, borovnic 
hafira, hafura, jafira, jafura, afira 
názov podľa Slovenského náučného slovníka 1932: čučoriedka  
názvy podľa Reuss 1853: kyhanka borovnice, borovnica, čučorietka 
názvy podľa Bernolákovho slovníka (cca 1800): borovka, čučorétka, jafira, pálenica, šálenica, černá jahoda, svetlá jahoda, vlaská jahoda; nárečovo: hafira, mirtil; plod aj: vraňé oka

Použitie 
Modré plody čučoriedky sú veľké ako hrášok, môžu sa jesť samotné, používajú sa ako náplň do koláčov, ovocných pohárov a pod., môžu sa zavárať. Plody sú sladké a silne farbia na tmavo modro až fialovo – teda sú kvalitným prírodným farbivom. Sú výborným prostriedkom proti hnačkám a prostriedkom  na spevnenie stolice. Po ich požití je stolica dobre tvarovaná, tvrdá a tmavá.

Obsahové látky 
100 g čučoriedok (zrelých bobúľ) obsahuje:

Galéria

Zdroj

Iné projekty 

Vresovcovité
Liečivé rastliny
Flóra na Slovensku
Polokry
Ovocné kry
Bobule
Bobuľoviny